b'\n_START_ARTICLE_\nPasaulinis valdymas\n_START_PARAGRAPH_\nPasaulinis valdymas (angl. global governance)\xc2\xa0\xe2\x80\x93 be ai\xc5\xa1kaus galios centro (poliarchi\xc5\xa1kai) vykstantis globalaus, regioninio, valstybinio ar vietinio lygio grupi\xc5\xb3 bendradarbiavimas, kuriuo siekiama valdyti daugiau nei vienai valstybei \xc4\xaftaka daran\xc4\x8dius procesus, spr\xc4\x99sti problemas. Jame dalyvauja ne tik ai\xc5\xa1ki\xc4\x85 strukt\xc5\xabr\xc4\x85 turin\xc4\x8dios tarptautin\xc4\x97s politin\xc4\x97s ar ekonomin\xc4\x97s organizacijos (pavyzd\xc5\xbeiui, Jungtin\xc4\x97s Tautos, Pasaulio prekybos organizacija, Tarptautinis valiutos fondas), bet ir ma\xc5\xbeiau formalios grup\xc4\x97s (G7, G20, Pasaulio Ekonomikos Forumas), NVO (WWF, Greenpeace, Oxfam), privat\xc5\xabs susivienijimai (Tarptautiniai prekybos r\xc5\xabmai), fondai, tarptautin\xc4\x97s bendrov\xc4\x97s ir kita. Pasaulinis valdymas pasi\xc5\xbeymi kompleksi\xc5\xa1kumu, grupi\xc5\xb3 tarpusavio ry\xc5\xa1i\xc5\xb3, veiklos sri\xc4\x8di\xc5\xb3 gausa (aplinkos apsauga, ekonomika, konflikt\xc5\xb3 ir humanitarini\xc5\xb3 krizi\xc5\xb3 sprendimas, \xc5\xa1vietimas, ir t. t.). Jis siejamas su globalizacijos intensyv\xc4\x97jimu ir vertinamas kaip esantis savo pradin\xc4\x97se stadijose.'